జెస్సికా సింప్సన్
సింప్సన్ అబిలీన్, టెక్సాస్‌‌లో జన్మించింది. ఆమె తల్లిదండ్రులు టీనా మరియు జో ట్రూట్ సింప్సన్‌. ఆమె తండ్రి ఒక మంత్రి మరియు మనస్తత్వ నిపుణుడు. ఆమె చిన్న వయసులో ఉండగానే స్థానిక బాప్టిస్టు చర్చిలో పాడటం ప్రారంభించింది. పన్నెండేళ్ల ప్రాయంలో,"ది మైకీ మౌస్ క్లబ్‌" ఆడిషన్ (నటీనటుల ఎంపిక ప్రక్రియ)కు సింప్సన్ ఎంపికకాలేకపోయింది. J.J. పియర్స్ హైస్కూల్‌లో చదువుతున్నప్పుడు ఆమె ప్రొక్లెయిమ్ రికార్డ్స్ సంస్థతో ఒప్పందం కుదుర్చుకుంది. అది ఒక చిన్న గోస్పెల్ మ్యూజిక్ రికార్డ్ లేబుల్. తన సొంత పేరు "జెస్సికా"తోనే ఆమె ఒక ఆల్బమ్‌ను రికార్డు చేసింది. అయితే ప్రొక్లెయిమ్ సంస్థ దివాలా తీయడంతో ఆల్బమ్ అధికారికంగా విడుదలకు నోచుకోలేదు. కానీ, ఆమె అవ్వ మాత్రం ఆమెకు కొంత సొమ్మును అందించింది. ఆ సాయం ఆమెను కొంత వరకు ప్రోత్సహించింది. కిర్క్ ఫ్రాంక్లిన్, సిసి వినాన్స్ మరియు గాడ్స్ ప్రాపర్టీలతో కలిసి ఆమె పలు సంగీత కచేరీల్లో పాల్గొంది. పదహారేళ్ల వయసులో సింప్సన్ హైస్కూల్‌ను విడిచిపెట్టింది (తర్వాత ఆమె GEDని అందుకుంది). కొలంబియా రికార్డ్స్ అధికారి టామీ మొట్టోలా "జెస్సికా" గురించి విన్న తర్వాత ఆ లేబుల్ తరపున ఆల్బమ్‌లు చేయడానికి ఆమె ఒక ఒప్పందం కుదుర్చుకుంది.
బిఫోర్‌ సన్‌సెట్‌
సంభాషణల్లో, వారి తొలి సమావేం తర్వాత ఇద్దరి జీవితాల్లో ఏం జరిగిందనే అంశం గురించి మాట్లాడుకుంటారు. ఇద్దరూ 30ల ఆరంభంలో ఉన్నారు. ప్రస్తుతం రచయితగా మారిన జెస్సీ పెళ్ళి చేసుకున్నాడు. అతడికి ఒక కొడుకు కూడా ఉన్నాడు. సెలిన్‌ అడ్వకేట్‌గా మారింది. ప్రస్తుతానికి అమెరికాలో నివశిస్తోంది. ఒక బాయ్‌ఫ్రెండ్‌ కూడా ఉన్నాడు. అతడు ఒక ఫొటో జర్నలిస్ట్‌. ఇద్దరికీ ఓ విషయం స్పష్టంగా అర్థమవుతుంది. ఇద్దరూ తమ జీవితాల్లోనే అనేక అనేక విషయాల పట్ల సంతృప్తిగా లేరు. కేవలం కొడుకు మీద ఉన్న ప్రేమ కారణంగానే తన భార్యతో కలిసి ఉంటున్నానని జెస్సీ చెబుతాడు. తన బాయ్‌ఫ్రెండ్‌ ఎక్కువగా అసైన్‌మెంట్ల మీద ఉంటాడు కాబట్టి అతడిని ఎప్పుడో ఒకసారి మాత్రమే చూడగలుగుతున్నానని సెలిన్‌ చెబుతుంది.